Official Journal L 051 , 22/02/2002 P. 0014 - 0022



Ir-Regolament tal-Kummissjoni (KE) Nru 327/2002 tal-21 ta’ Frar 2002 li jemenda ir-Regolament (KE) Nru 2316/1999 li jistabilixxi regoli dettaljati għall-applikazzjoni tar-Regolament tal-Kunsill (KE) Nru 1251/1999 li jistabilixxi sistema ta’għajnuna għal produtturi ta’ ċerti uċuħ li jinħartu IL-KUMMISSJONI tal-Komunitajiet Ewropej Wara li kkunsidrat it-Trattat li jistabilixxi l-Komunità Ewropea, Wara li kkunsidrat ir-Regolament tal-Kunsill (KE) Nru 1251/1999 tas-17 ta’ Mejju 1999 jistabilixxi sistema ta’ appoġġ għall-produtturi ta’ ċerta uċuħ li jinħartu [1], kif l-aħħar emendat mir-Regolament (KE) Nru 1038/2001 [2], u b’mod partikolari l-Artikolu 9 tiegħu, Billi: (1) Ir-Regolament tal-Kummissjoni (KE) Nru 2316/19993 [3], kif l-aħħar emendat mir-Regolament (KE) Nru 1157/2001 [4], jistabilixxi regoli dettaljati għall-applikazzjoni tar-Regolament tal-Kunsill (KE) Nru 1251/1999 fir-rigward tal-kondizzjonijiet għall-għoti ta’ pagamenti taż-żoni għall-ċerti uċuħ li jinħartu. (2) L-Artikolu 5a(2) tar-Regolament(KE) Nru 1251/1999 jistabilixxi li Stati Membri għandhom jikkontrollaw mill-inqas 30 % taż-żoni fejn itkabbar il-qanneb għall-fibra li għalih saru applikazzjonijiet għall-pagamenti taż-żona u mill-inqas 20 % taż-żoni jekk Stat Membru jintroduċi sistema ta’ approvazzjoni minn qabel għal dawn l- uċuh. L-esperjenza miksuba fis-sena tat-tqegħid fis-suq 2001/02 turi li l-ħtiġiet għal dawn il-kontrolli kif stabbiliti fir-Regolament (KE) Nru 2316/1999 għandhom jiġu speċifikati f’aktar dettall. (3) Fl-interessi tal-konsistenza u s-simplifikazzjoni, id-dispożizzjonijiet speċifiċi relatati ma’ l-użu taż-żerriegħa tal-kolza miksuba miż-żerriegħa prodotta fuq l-istess razzett għandhom jiitħassru. (4) Ir-Regolament tal-Kummissjoni (KEE) Nru 3887/92 tat-23 ta’ Diċembru 1992 li jistabilixxi regoli dettaljati għall-applikazzjoni tas-sistema integrata ta’ amministazzjoni u kontroll għal ċerti skemi Komunitarji ta’ għajnuna [5], kif emendat l-aħħar mir-Regolament (KE) Nru 2721/2000 [6], ġie konsolidat u sostitwit mir-Regolament (KE) Nru 2419/2001 [7], kif emendat mir-Regolament (KE) Nru 2550/2001 [8]. Matul dak l-eżerċizzju, ġie deċiż li d-dispożizzjonijiet speċifiċi li jidefinixxu l-oqsma speċifiċi għar-regoli ta’ l-implimentazzjoni għall-iskemi kkonċernati jiġ trasferiti. (5) Ir-Regolament tal-Kummissjoni (KE) Nru 1/2002 tat-28 Diċembru 2001 jistabilixxi regoli dettaljati għall-applikazzjoni tar-Regolament tal-Kunsill (KE) Nru 1259/1999 fir-rigward ta’ l-iskema simplifikata għal pagamenti lil bdiewa taħt ċerti skemi ta’ appoġġ [9] jintroduċi skema simplifikata għal ċerti produtturi. Dak ir-Regolament jipprovdi għall-applikazzjonijiet speċifiċi taħt l-iskema simplifikata biex jiġi kkunsidrat għall-kalkolu taż-żejjed fuq il-produzzjoni bażi kif imsemmi fl-Artikolu 3(7) tar-Regolameent (KE) Nru 1251/1999. (6) Sabiex jikkwalifikaw għall-pagamenti taż-żona il-produtturi huma meħtieġa li jwarrbu parti miż-żona ta’ l-azjenda tagħhom. Sabiex jiġi żgurat li l-iskema hija effettiva, il-produtturi m’għandhomx jitħallew iwarrbu art għal kwalunkwe użu agrikolu. (7) L-Awstrija innotifikat ismijiet ġodda għal ċerti reġjuni eliġġibli għall-pagamenti addizzjonali taż-żona għal qamħ durum. (8) Bi tweġiba għall-applikazzjonijiet mill-Italja, l-Olanda u r-Renju Unit, żoni bażi ġodda għandhom jiġu stabbiliti skond il-pjanijiet ta’ reġjonalizzazzjoni ta’ dawk l-Istati Membri mingħajr ma titbiddel iż-żona bażi totali. (9) Taħt ir-Regolament tal-Kunsill (KE) Nru1017/94 tas-26 ta’ April 1994 dwar il-konverżjoni ta’ l-art preżentement taħt uċuh li jinħartu għal biedja estensiva tal-bhejjem fil-Portugall [10], kif l-aħħar emendat mir-Regolament (KE) Nru 2582/2001 [11], l-applikazzjonijiet ġew sottomessi għal konverżjoni ta’ żona ekwivalenti għal 16185 ettari. Iż-żona bażi għanda għalhekk tiġi aġġustata skond dan. (10) L-Istati Membri nnotifikaw ir-riżultati tat-testijiet sabiex jiġu determinati l-livelli tat-tetrahydrocannabinol fil-varjetajiet tal-qanneb miżrugħa fl-2001. Dawk ir-riżultati għandhom jiġu kkunsidrati meta titfassal il-lista ta’ varjetajiet ta’ qanneb li jikkwalifikaw għal pagamenti taż-żona fis-snin tat-tqegħid fis-suq li ġejjin u l-lista ta’ varjetajiet aċċettati temporjanjament għal 2002/03 li jirrikjedu iżjed testijiet matul dik is-sena tat-tqegħid fis-suq. (11) Ir-Regolament(KE) Nru 2316/1999 għandu għalhekk jiġi emendat bħala konsegwenza. (12) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni taċ-Ċereali, ADOTTAT DAN IR-REGOLAMENT: Artikolu 1 Ir-Regolament (KE) Nru 2316/1999 huwa hawnhekk emdendat kif ġej: 1. L-Artikolu 3(1)(ċ) huwa sostitwit b’dan li ġej: "(ċ) fejn jinżammu l-uċuh sa mill-inqas l-ewwel fjur taħt kondizzjonijiet normali ta’ tkabbir skond il-prattika lokali. Uċuh taż-żerriegħa taż-żejt, pjanti tal-protejina, tal-kitten, qanneb għall-fibra u qamħ duru għandhom jibqgħu jiġu kkoltivati taħt kondizzjonijiet normali tat-tkabbir skond il-prattika lokali mill-inqas sat-30 ta’ Ġunju qabel is-sena tat-tqegħid fis-suqin kwistjoni, sakemm ma jiġux maħsuda meta jilħqu maturità kompleta qabel dik id-data. Pjanti tal-proteina ma għandhomx jiġu maħsuda sa wara l-istadju tat-tisjir lattiku. Fil-każ ta’ qanneb imkabbar għall-fibra, sabiex il-kontrolli msemmija fl-Artikolu 5a(2) tar-Regolament (KE) Nru 1251/1999 ikunu jistgħu jsiru, l-uċuh għandhom jibqgħu jiġu kkoltivati taħt kondizzjonijiet normali ta’ tkabbir skond il-prattika lokali mill-inqas 10 ijiem wara l-aħħar tal-fjur. Madankollu, l-Istat Membru jista’ jawtorizza qanneb imkabbar għall-fibra biex dan jinħasad wara li jibda’ l-fjur iżda qabel l-aħħar tal-perjodu ta’ 10 ijiem wara l-fjur, sakemm l-ispetturi jindikaw liema partijiet rappreżentattivi ta’ kull biċċa art ikkonċernata għandhom jibqgħu jiġu kkoltivati sa għaxart ijiem wara l-fjur għal raġunijet ta’ ispezzjoni, skond il-proċedura stabbiliita fl-Anness XIII."; 2. L_Artikolu 4(2)(b) huwa sostitwit b’dan li ġej: "(b) iż-żerriegħa maħsuda minn żerriegħa ċertifikata tal-varjetajiet tad-doppju żero mkabbra fl-istess azjenda"; 3. L-Artikolu 4(3) huwa mħassar. 4. Dan li ġej għandu jiżdied fl-aħħar ta’ l-Artikolu 6(5): "Meta hemm diskrepanza bejn il-kwantità minima taż-żerriegħa ċċertifikata ffissata mill-Istat Membru u l-kwantità fil-fatt użata, iż-żona għandha tiġi kkalkolata billi tiġi diviża l-kwantità totali taż-żerriegħa ċertifikata li għaliha l-fabbrikant ipprovda prova ta’ l-użu bil-kwantità minima għal kull ettaru stabbilita mill-Istat Membru għar-reġjun tal-fabbrikant in kwistjoni. Iż-żona hekk stabbilita għandha tintuża, wara li jkunu saru r-riduzzjonijiet msemmija hawn fuq, għall-kalkolu ta’ l-intitolamentgħas-suppliment jew l-għajnuna speċjali."; 5. L-aħħar subparagrafu ta’ l-Artikolu 7b (1) għandu jiġi sostitwit b’dan li ġej "Il-varjetajiet ta’ qanneb imkabbra għal fibra elenkati fil-punt 2 (b) ta’ l-Anness XII ma’ dan ir-Regolament għandhom ikunu soġġetti għall-proċedura B matul is-sena ta’ tqegħid fis-suq 2002/03 fl-Istati Membri kollha li jkabbru dawn il-varjetajiet."; 6. L-Artikolu 19(3) għandu jiġi sostitwit b’dan li ġej: "3. Iż-żoni mwarrba ma jistgħux jintużaw għal ebda produzzjoni agrikola, għajr dik prevista fl-Artikolu 6(3) tar-Regolament (KE) Nru 1251/1999, u lanqas jitqiegħdu għal kwalunkwe użu agrikolu jew li jista’ jagħmel xi profitti li jkun inkompatibbli mat-tkabbir ta’ uċuh fuq art li tinħarat."; 7. L-Anness IV huwa sostitwit bl-Anness I għal dan ir-Regolament. 8. Fl-Anness VI, id-dettalji mogħtija taħt l-Intestaturi "l-Italja", "l-Olanda", "il-Portugall" u "ir-Renju Unit" għandhom jiġu sostitwiti bid-dettalji mogħtija fl-Anness II ma’ dan ir-Regolament. 9. L-Anness VII huwa sostitwit bl-Anness III għal dan ir-Regolament. 10. L-Anness XII huwa sostitwit bl-’L-Anness IV għal dan ir-Regolament. 11. L-Anness XIII huwa sostitwit bl-AnnessV għal dan ir-Regolament. Artikolu 2 Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Għandu japplika għgħas-snin tat-tqegħid fis-suq 2002/03 u għas-snin sussegwenti. Dan ir-Regolament għandu jorbot fl-intier tiegħu u jkun direttament appliabbli fl-Istati Membri kollha. Magħmul fi Brussel, fil-21 ta’ Frar 2002. Għall-Kummissjoni Franz Fischler Membru tal-Kummissjoni [1] ĠU L 160, tas-26.6.1999, p. 1 [2] ĠU L 145, tal-31.5.2001, p. 16 [3] ĠU L 280, tat-30.10.1999, p. 43 [4] ĠU L 157, ta’ l-14.6.2001, p. 8 [5] ĠU L 391, tal-31.12.1992, p. 36 [6] ĠU L 314, ta’ l-14.12.2000, p. 8 [7] ĠU L 327, tat-12.12.2001, p. 11 [8] ĠU L 341, tat-22.12.2001, p. 105 [9] ĠU L 1, tat-3.1.2002, p. 1 [10] ĠU L 112, tat-3.5.1994, p. 2 [11] ĠU L 345, tad-29.12.2001, p. 5 -------------------------------------------------- L-ANNESS I " L-ANNESS IV (it-tieni subparagrafu ta’ l-Artikolu 6(1)) IŻ-ŻONI ELEĠIBBLI GĦAS-SUPPLIMENT GĦal QAMĦ DURUM FL-AWSTRIJA PANNONIA: 1. Gebiete der Bezirksbauernkammern 2046 Tullnerfeld-Klosterneuburg 2054 Baden 2062 Bruck/Leitha-Schwechat 2089 Baden 2101 Gänserndorf 2241 Hollabrunn 2275 Tullnerfeld-Klosterneuburg 2305 Korneuburg 2321 Mistelbach 2330 Krems/Donau 2364 Gänserndorf 2399 Mistelbach 2402 Mödling 2470 Mistelbach 2500 Hollabrunn 2518 Hollabrunn 2551 Bruck/Leitha-Schwechat 2577 Korneuburg 2585 Tullnerfeld-Klosterneuburg 2623 Wr. Neustadt 2631 Mistelbach 2658 Gänserndorf 2. Gebiete der Bezirksreferate 3018 Neusiedl/See 3026 Eisenstadt 3034 Mattersburg 3042 Oberpullendorf 3. Gebiete der Landwirtschaftskammer 1007 Wien " -------------------------------------------------- L-ANNESS II "(1000 et) | Reġjun | L-uċuħ kollha | minn liema majż | L-ITALJA | 5801,2 | 400,8 | L-OLANDA | 441,7 | 208,3 | IL-PORTUGALL/PORTUGAL L-Ażores | 9,7 | | Madejra —Saqwi | 0,31 | 0,29 | —Oħrajn | 0,30 | | Terraferma —Saqwi | 293,4 | 221,4 | —Oħrajn | 687,9 | | IR-RENJU UNIT l-Ingilterra | 3794,6 | 33,2 (1) | l-iSkozja | 551,6 | | L-Irlanda ta' Fuq | 52,9 | | Il-Galles | 61,4 | 1,2 (1)" | -------------------------------------------------- L-ANNESS III " L-ANNESS VII (L-Artikolu 10(4)) +++++ TIFF +++++ +++++ TIFF +++++ " -------------------------------------------------- L-ANNESS IV " L-ANNESS XII (L-Artikolu 7a(1)) Varjetajiet ta' kittien u qanneb imkabbra għall-fibra eliġibbli għas-sitema ta' appoġġ 1. Kittien imkabbar għall-fibra Adelie Agatha Angelin Argos Ariane Aurore Belinka Ceasae Augustus Diane Diva Electra Elise Escalina Evelin Exel Hermes Ilona Laura Liflax Liviola Marina Marylin Nike Opaline Rosalin Venus Veralin Viking Viola 2a. Qanneb imkabbar għall-fibra Carmagnola Beniko Cs Delta-Ilosa Delta 405 Dioica 88 Epsilon 68 Fedora 17 Fédrina 74 Felina 32 Felina 34 – Félina 34 Ferimon-Férimon Fibranova Fibrimon 24 Fibrimon 56 Futura Futura 75 Juso 14 Santhica 23 Uso 31 2b. Qanneb imkabbar għall-fibra awtorizzat fis-sena tat-tqegħid fis-suq 2002/03 Bialobrzeskie Fasamo Fedora 19 Santhica 27 " -------------------------------------------------- L-ANNESS V " L-ANNESS XIII (L-Artikolu 7b(1)) METODU KOMUNITARJU GĦAD-DETERMINAZZJONI KWANTITATTIVA TA’ KONTENUT Δ9- THC (TETRAHYDROCANNABINOL) F’VARJETAJIET TAL-QANNEB 1. Is-Suġġett u l-qasam ta’ applikazzjoni Dan il-metodu jfittex li jiddetermina l-kontenut ta’ Δ9- tetrahydrocannabinol (THC) ta’ varjetajiet tal-qanneb (Cannabis sativa L.). Kif approprjat, il-metodu jinvolvi l-applikazzjoni tal-proċedura A jew B deskritti hawnhekk. Il-metodu huwa bbażat fuq id-determinazzjoni kwantitattiva ta’ Δ9-THC bil-kromatografija tal-gass (GC) wara estrazzjoni b’solvent adattat. 1.1 Proċedura A Il-Proċedura A tintuża għal kontrolli fuq il-produzzjoni kif previst fl-Artikolu 5a(2) tar-Regolament (KE) Nru 1251/1999. 1.2 Proċedura B Il-Proċedura B tintuża f’każijiet kif imsemmija fit-tielet subparagrafu ta’ l-Artikolu 7b(1) ta’ dan ir-Regolament u għall-kontroll li l-kondizzjonijiet stabbiliti fit-tieni subparagrafu ta’ l-Artikolu 5a(1) tar-Regolament (KE) Nru 1251/1999 huma sodisfatti bi skop ta’ l-inklużjoni fil-lista ta’ varjetajiet ta’ qanneb eliġibbli għall-għajnuna mis-sena tas-suq 2001/02. 2. It-Teħid ta’ kampjuni Meta Stat Membru juża l-possibiltà prevista fit-tielet paragrafu ta’ l-Artikolu 3(1)(ċ), mill-inqas tlett partijiet distinti taż-żona, inklużi mill-inqas 4000 pjanta, għandhom jitħallew fir-raba’ fuq l-istruzzjonijiet ta’ l-ispettur sa mill-inqas għaxart ijietm wara li jkunspiċċa l-fjur sabiex jittieħed kampjun. 2.1 Kampjuni - Il-Proċedura A: f’uċuh permanenti ta’ varjetà partikolari ta’ qanneb, tittieħed parti ta’ 30 ċm li tikkontjeni mill-inqas inflorexxenza femminili waħda ta’ kull pjanta magħżula. It-teħid tal-kampjuni għandu jitwettaq tul il-perjodu li jibda minn 20 jum wara l-bidu tal-fjur sa 10 ijiem wara l-aħħar tal-fjur, tul il-jum, skond mudell sistematiku sabiex jiġi assigurat li l-kampjun huwa rappreżentattiv tar-raba’ imma jeskuludi t-trufijiet ta’ l-uċuh. Stati Membri jistgħu jawtorizzaw li t-teħid tal-kampjuni jitwettaq tul il-perjodu mill-bidu tal-fjur sa 20 jum wara l-bidu tal-fjur sakemm, għal kull varjetà mkabbra, kampjuni rappreżentattivi oħra jittieħdu skond ir-regoli ta’ hawn fuq tul il-perjodu minn 20 jum wara l-bidu tal-fjur sa 10 ijiem wara l-aħħar tal-fjur. - Proċedura B: f’uċuh permanenti ta’ varjetà partikolari ta’ qanneb, għandha tittieħed il-parti tat-terz ta’ fuq ta’ kull pjanta magħżula. It-teħid tal-kampjuni għandu jitwettaq tul l-10 ijiem wara l-aħħar tal-fjur, tul il-jum, skond mudell sistematriku sabiex jiġi assigurat li l-kampjun huwa rappreżentattiv tr-raba’ imma esklużi t-trufijiet ta’ l-uċuh. Fil-każ ta’ barjetajiet dioecious, biss pjanti femminili għandhom jittieħdu. 2.2 Id-Daqs tal-kampjun - Il-Proċedura A: il-kampjun għandu jinkludi partijiet minn 50 pjanta għal kull razzett, - Il-Proċedura B: il-kampjun għandu jinkludi partijiet minn 200 pjanta għal kull razzett. Kull kampjun għandu jitqiegħed f’ċarruta jew borża tal-karti, mingħajr ma jintagħsar, u jintbagħat il-laboratorju għall-analiżi. L-Istat Membru jista’ jipprovdi biex jinġabar it-tieni kampjun għal kontroanaliżi, jekk meħtieġ, u dan jinżamm mill-produttur jew mill-korp responsabbli għall-analiżi. 2.3 It-Tnixxif u l-ħażna tal-kampjun It-Tnixxif tal-kampjuni għandu jibda malajr kemm jista’ jkun u, fi kwalunkwe każ, fi żmien 48 siegħa bl-użu ta’ kwalunkwe metodu taħt 70°C. Il-Kampjuni għandhom jitnixxfu sa piż kostanti u sa kontenut niedi ta’ bejn 8 % u 13 %. Wara t-tnixxif, il-kampjuni jinħażnu mingħajr ma jintagħsru taħt 25°C f’post mudlam. 3. Id-Determinazzjoni tal-kontenut THC 3.1 Il-Preparazzjoni tal-kampjun tat-test Iz-zkuk u ż-żerriegħa ikbar minn 2 mm għandhom jitneħħew mill-kampjuni mnixxfa. Il-Kampjuni niexfa jittaħħnu sabiex jiġi ottenut trab seni fin (minn passatur ta’ xibka ta’ 1 mm). It-Trab jista’ jinhażen għal 10 ġimgħat taħt 25°C f’ post niexef, mudlam. 3.2 Riaġenti u taħlita likwidai ta’ estrazzjoni Riaġenti - Δ9- tetrahydrocannabinol, pur għal skopijiet ta’ kromatografija, - Squalene, pur għal skopijiet ta’ kromatografija, bhala standard intern. L-Estrazzjoni ta’ - 35 mg ta' squalene għal kull 100 ml hexane 3.3 Δ9-THC Iżen 100 mg tal-kampjun trab tat-test, qiegħed f’ tubu ċentrifugali u żid 5 ml tat-taħlita likwida ta’ l-estrazzjoni li tikkontjeni l-istandard intern. Qiegħed f’banju ultrasound u ħalli għal 20 minuta. Iċċentrifuga għal ħames minuti f’ 3000 r.p.m. u mbagħad neħħi t-taħlita likwida THC supernatanti. Injetta t-taħita likwida fil-kromatografu u wettaq analiżi kwantitattiva. 3.4 Kromatografija bil-gass (a) Apparat - kromatografu tal-gass b’sonda għal fjamma ta’ jonizzazzjoni u injettur maqsum/mhux maqsum, - kolonna li tippermetti separazzjoni tajba ta’ kannabinojdi, per eżempju kolonna kapillari tal-ħġieġ twila 25 m u ta’ 0,22 mm djametru imprenjata b’fażi 5 % non-polar phenyl-methyl-soloxane. (b) Firxiet ta’ kalibrazzjoni Mill-inqas tlett punti għall-proċedura A u ħames punti għall-proċedura B, inklużi l-punti 0,04 u 0,50 mg/ml Δ9-THC fit-taħlita likwida ta’ l-estrazzjoni. (ċ) Kondizzjonijiet sperimentali Il-kondizzjonijiet li ġejjin jingħataw bħala eæempju għall-kolonna msemmija f' (a): Temperatura tal forn: | 260 °C | Temperatura ta' l injettur: | 300 °C | Temperatura tas sonda: | 300 °C | (d) Volum ta’ l-injezzjoni: 1 μl 4. Ir-Riżultati Ir-riżultati għandhom jiġu espressi sa żewġ postijiet deċimali fi grammi ta’ Δ9-THC għal kull 100 gramma ta’ kampjun analitiku imnixxef għal piż kostanti. Tolleranza ta’ 0,03 g għal kull 100 g tapplika. - Il-Proċedura A: determinazzjoni waħda għal kull kampjun tat-test Madankollu, meta r-riżultat ottenut huwa ‘l fuq mil-limitu stabbilit fit-tieni subaparagrafu ta’ l-Artikolu 5a(1) tar-Regolament (KE) Nru 1251/1999, determinazzjoni oħra għandha titwettaq għal kull kampjun ta’ analiżi u l-valur medju taż-żewġ determinazzjonijiet jittieħed bħala r-riżultat, - Il-Proċedura B: ir-riżultat jikkorrispondi għall-valur medju ta’ żewġ determinazzjonijiet għal kull kampjun tat-test. " --------------------------------------------------